Karen Nyberg
Karen LuJean Nyberg (sündinud 7. oktoobril 1969) on Ameerika Ühendriikide insener ja endine NASA astronaut. Nyberg lõpetas 1994. aastal cum laude Põhja-Dakota Ülikooli masinaehituse erialal. Ta jätkas õpinguid Texase Ülikoolis ning sai 1998. aastal masinaehituses doktorikraadi. 2000. aastal valiti ta NASA astronaudiks. Nybergi esimene missioon oli 2008. aastal toimunud STS-124. 2013. aastal oli ta 36. ja 37. ekspeditsiooni liige. Nyberg lahkus NASA-st 2020. aastal.